jkorsvik/nowiki_second_scrape_merged huggingface dataset:
Sphaerodactylus

Sphaerodactylus er en artsrik slekt av svært små gekkoer.
De lever i Amerika fra Florida i USA til det nordlige Sør-Amerika, og er vanlige på de karibiske øyene.
Den minste arten er Sphaerodactylus ariasae, som ble beskrevet fra Den dominikanske republikk i 2001. Den er 16 mm fra snutespiss til roten av halen, og er dermed den minste arten av alle amnioter. Flere frosker er mindre, så arten er likevel ikke det minste av alle landlevende virveldyr.


== Eksterne lenker ==
(en) Sphaerodactylus i Encyclopedia of Life 
(en) Sphaerodactylus i Global Biodiversity Information Facility 
(en) Sphaerodactylus hos Fossilworks 
(en) Sphaerodactylus hos ITIS 
(en) Sphaerodactylus hos NCBI 
(en) Kategori:Sphaerodactylus – bilder, video eller lyd på Wikimedia Commons 
Sphaerodactylus – detaljert informasjon på Wikispecies 
(en) The Reptile Database - Sphaerodactylus
National Geographic News – Smallest Known Lizard Found in Caribbean
S.B. Hedges og R. Thomas (2001). «At the lower size limit in amniote vertebrates: a new diminutive lizard from the West Indies» (PDF). Caribbean Journal of Science. 37 (3–4): 168–173. ISSN 0008-6452.
Heiligenhafen

Heiligenhafen (IPA: [haɪlɪgənˈhaːfən]) er en amtsfri kommune i kretsen Øst-Holstein i Schleswig-Holstein, Tyskland. Heiligenhafen er en idyllisk småby ved Østersjøen, og har mange gamle bygninger. Det er kort avstand til Fehmarn, og kommunen ligger omtrent 60 km nordøst for Lübeck, og 55 km øst for Kiel. I den nordlige del av Heiligenhafen ligger naturreservatet Graswarder.


== Galleri ==
Klikk på bildene for å se større versjoner

Diverse bybilder
		
		
Rådhuset (ligger ved torget)
		
		


== Referanser ==


== Eksterne lenker ==
Offisielt nettsted 
(en) Heiligenhafen – kategori av bilder, video eller lyd på Commons 
(en) Heiligenhafen – galleri av bilder, video eller lyd på Commons
Bukollen (andre betydninger)

Bukollen har flere betydninger:

Bukollen, fjell i Flå kommune i Viken
Bukollen (Nome), kolle i Nome kommune i Vestfold og Telemark
Bukollen (Nittedal), kolle i Nittedal kommune i Viken
Bukollen (Midt-Telemark), kolle i Midt-Telemark kommune i Vestfold og Telemark
Bukollen naturreservat på grensen mellom Viken og Innlandet
Ledragata

Ledragata er en hovedgate i Nikosia på Kypros. Gata ble delt i 1963, ti år før den tyrkiske invasjonen av Nord-Kypros som førte til at Kypros ble delt i to deler, med den såkalt grønne linje, kontrollert av FN mellom den nordlige delen og den sørlige delen av øya.
Gata var og er en viktig handlegate i byen. Navnet henspiller på et tidligere bykongedømme på Kypros, vel 1050 f.Kr, som lå midt på øya der Nikosia ligger i dag. Sent på 1950-tallet ble gata også kalt for «drapsmila», grunnet konflikten på øya.
Historisk var gata hovedhandlegata, men den har de senere årene fått konkurranse fra lettere tilgjengelige gater utenfor bysentrum. Likevel er eiendomsprisene langs gata de høyeste på Kypros.Gata har en nord-sørretning og er vel en kilometer lang. Det meste av gata er kontrollert av Republikken Kypros, mens den nordlige delen av gata ligger i Nord-Kypros.
Gata ble åpnet for fri ferdsel mellom den nordlige og sørlige delen den 3. april 2008.


== Referanser ==
Bukollen

Bukollen (1 121 moh.) er et fjell i Flå kommune og ligger fysisk helt sør i Vassfaret, der fjellet grenser mot det nordlige Strømsoddbygda mot sør.
I overgangen mellom fjell og skog ligger den kjente Bukollgrasingen, der det er påtruffet brunbjørn mange ganger gjennom tidene. Det var gjerne her bjørnen fant seg et hi for vinteren. Et titalls brunbjørner er skutt i dette området, den siste i 1956.
Ved sørfoten av fjellet ligger Buvatnet som drenerer til Buvasselvi og er en del av Soknavassdraget. Bukollen og Buvatnet er også porten til Vidalen fra sør, der det er mulig å ta seg over fjelldalen med bil til sørenden av Hedalen og Nes i Ådal. 


== Se også ==
Bukollen naturreservat


== Litteratur ==
Forfatterne Edvard Elsrud og Mikkjel Fønhus har begge to skrevet bøker hvor Bukollen er sentral. Et eksempel er: Elsrud, Edvard: Bjørnejakt i Vassfaret, Landbruksforlaget,Oslo 1991, ISBN 82-529-1900-6.
HyTime

HyTime er en svært avansert ISO-standard for hypertekst, formelt definert i ISO/IEC 10744:1997 Hypermedia/Time-based Structuring Language (HyTime). HyTime er en utvidelse av SGML-standarden, og inneholder langt mer enn bare mekanismer for hypertekst. Konkret inneholder standarden følgende:

Utvidelser av SGML:
Architectural forms, en mekanisme for subtyping av SGML-elementer. En arkitektur (som definert her) er et sett med SGML-elementer som kan subtypes til bruk i konkrete applikasjoner.
Mekanismer for definisjon av valideringsregler på streng-verdier i SGML.
Groves, en metamodell for å representere strukturen i informasjonsressurser. Formålet med dette er å gjøre det mulig å lenke inn i eksterne ressurser som video eller PDF-filer.
Mekanismer for definisjon av hypertekstadresser og mapping til konkrete lagringsmekanismer.
Den generelle arkitekturen, som består av generelt nyttige SGML-elementer.
HyTime-arkitekturen, som består av SGML-elementer for hyperlenking. Denne arkitekturen er inndelt i:
hyperlenking og adressering,
"scheduling", og
"rendition".HyTime er en meget omfattende og komplisert standard, og har aldri blitt fullstendig implementert, selv om det har blitt laget implementasjoner av ulike deler av standarden. I dag er HyTime knapt i bruk, men standarden har hatt betydelig innflytelse på andre standarder, og har på ulike måter gitt opphav til:

Emnekart, som opprinnelig var basert på HyTime, og vokste ut av arbeid med å bruke HyTime til å representere bokregistre.
ISO/IEC 10743 – Standard Music Description Language (SMDL), en applikasjon av HyTime.
XLink, som på mange måter er XML-motstykket til HyTime.


== Eksterne lenker ==
Standarden hos ISO
A Reader's Guide to the HyTime Standard
A Brief History of the Development of SMDL and HyTime
Guatiza

Guatiza er en liten spansk by som ligger nordøst på Lanzarote. Byen har 812 innbyggere (2013). Guatiza er lokalisert 2 km fra østkysten av Lanzarote, 8 km øst for byen Teguise og 14 km nordøst for øyas hovedstad Arrecife. Næringslivet består av jordbruk, hovedsakelig kaktusdyrking og turisme.  Byen har et tørt og behagelig varmt klima hele året. 
Rett nord for byen ligger den kjente parken Jardin de Cactus (kaktushage) som ble anlagt der etter en ide av César Manrique. Den dekker 5 000 m² og har over 1 400 forskjellige typer kaktus og over 1 000 forskjellige arter fra Amerika, Madagaskar og Kanariøyene.


== Referanser ==


== Eksterne lenker ==
www.guatiza.com
Interaktive panorama: Kaktushagen
Thomas Hörl

Thomas Hörl (født 20. august 1981 i Saalfelden) er en tidligere østerriksk skihopper, nå servicemann for det norske hopplandslaget. 


== Aktiv utøver ==
Han huskes best for verdensrekorden han satte i Planica 16. mars 2000. Hoppet målte 224,5 meter, men ble slått med en halv meter allerede to dager senere, av Andreas Goldberger som da hoppet 225 meter.
Før dette har han også andre gode resultater. Under Junior-VM 1997 i Canmore var han med og vant bronse i laghopp, og under Junior-VM 1999 i Saalfelden vant det østerrikske laget gull. Etter dette hadde han sin debut i verdenscupen i skihopp; 8. januar 2000. 
Han avsluttet sin karriere i 2003.


== Etter karriereslutt ==
Siden 2011 har Hörl vært servicemann for det norske hopplandslaget, som under ledelse av Alexander Stöckl har ansvar for ski, bindinger og støvler.


== Referanser ==


== Eksterne lenker ==
(en) Thomas Hörl – FIS (skihopping)
Tata (Ungarn)

Tata er en by i Ungarn med ca. 24 000 innbyggere (2014). Byen ligger ca. 10 km sør for Donau og 67 km fra Budapest, mellom Gerecse og Vértesfjellene. Bakkelandskapet som byen ligger i kalles gjerne det «ungarske Toskana».


== Historie ==
Stedets historie går tilbake til det 11. århundre og stammer fra et Benediktinerkloster. Tata blir første gang betegnet som by i 1388 av kong Sigismund. Samtidig ble også borgen Öregvar (den gamle borgen) bygget av familien Lackfis ved Öregsjøen. Mellom 1397 og 1409 bygget kong Sigismund borgen om til kongelig slott. Kong Matthias omformet borgen i 1467–1472 til renessansestil. Under tyrkerkrigene var borgen et viktig ledd i forsvarssystemet mot tyrkerne. Etter at tyrkerne var fordrevet (1727) ble borgen overtatt av familien Esterházy.
Den engelske parken ligger ved den andre store sjøen i Tata, Csekesjøen.


== Vennskapsbyer ==
  Alkmaar, Nederland, 1985
 Bystřice, Tsjekkia
 Gerlingen, Tyskland, 1987
 Dammarie-les-Lys, Frankrike, 1993
 Arenzano, Italia, 1994
 Svodín, Slovakia, 1997
 Montebelluna, Italia, 2000
 Sovata, Romania, 2002
 Pińczów, Polen, 2004


== Referanser ==


== Eksterne lenker ==
(hu) Offisielt nettsted 
(en) Tata – kategori av bilder, video eller lyd på Commons 
(en) Tata – galleri av bilder, video eller lyd på Commons
Sebastian Colloredo

Sebastian Colloredo (født 9. september 1987) er en italiensk skihopper som hopper for Italia og G.S. Fiamme Gialle. Han har en 8.-plass som beste prestasjon i verdenscupen. Den kom på Lillehammer i 2006.
Colloredo debuterte i verdenscupsammenheng i Harrachov, hvor han overrasket stort ved å bli nr 10. Den andre dagen ble han nr 28.
Hans personlige rekord er på 206 meter, fra Planica. I samme bakke har Morrassi den italienske rekorden på 212.
Italia trenes av Roberto Cecon.


== Sammenlagtplasseringer i verdenscupen ==


== Referanser ==


== Eksterne lenker ==
(en) Sebastian Colloredo – Olympics.com 
(en) Sebastian Colloredo – Olympic.org 
(en) Sebastian Colloredo – Olympedia 
(en) Sebastian Colloredo – Sports-Reference (OL-resultater – arkivert) 
(en) Sebastian Colloredo – FIS (skihopping)
Flandern rundt 2008

Flandern rundt 2008 ble arrangert 6. april 2008. Det var den 92. utgaven av Flandern rundt, og sesongens andre ProTour-ritt.


== Brugge-Meerbeke, 264 km ==
06-04-2008


== Eksterne lenker ==
(en) 2008 Ronde van Vlaanderen – kategori av bilder, video eller lyd på Commons 
Hjemmeside
Choi Heung-chul

Choi Heung-chul (født 3. desember 1981 i Muju i Nord-Jeolla, Sør-Korea) er en sørkoreansk skihopper som hopper for klubben Mu-Ju Resort. Han utgjør sammen med Choi Seou det sørkoreanske hopplandslaget.
Choi har konkurrert siden 1998 og trenes av den tyske skihopperen Jochen Danneberg.
Han fikk sitt internasjonale gjennombrudd i Vinter-OL 2002 i Salt Lake City der han sammen med det sørkoreanske hopplaget ble nummer åtte i laghopp. Han endte på 30.-plass i liten bakke individuelt. Hans fremste prestasjoner etter dette var en 10.-plass i laghopp i Ski-VM 2005.
Han deltok i Skihopp under Vinter-OL 2010 i Vancouver i Canada i både normalbakke og stor bakke.
Han deltok den 25. februar 2011 i Ski-VM 2011 i Oslo, i kvalifiseringen til Hopp normalbakke menn, men endte på 46.-plass og kvalifiserte seg ikke til finalen 26. februar.


=== Sammenlagtplasseringer i verdenscupen ===


== Referanser ==


== Eksterne lenker ==
(en) Choi Heung-chul – Olympics.com 
(en) Choi Heung-chul – Olympic.org 
(en) Choi Heung-chul – Olympedia 
(en) Choi Heung-chul – Sports-Reference (OL-resultater – arkivert) 
(en) Choi Heung-chul – FIS (skihopping) 
(pl) Choi Heung-chul – skijumping.pl
Bukollen naturreservat

Bukollen naturreservat ble opprettet den 28. juni 1985  for å «[b]evare typisk høytliggende barskogslier, som er av særlig betydning for dyrelivet.» Naturreservatet omfatter et areal på 3 199 dekar og omkranses av Vassfaret og Vidalen landskapsvernområde på alle sider, unntatt i sør. Reservatet ligger i hovedsak i Flå kommune, men deler av det (ca. 400 da) strekker seg over til Sør-Aurdal kommune i Innlandet. Like øst av Bukollen naturreservat ligger også Vikerfjell naturreservat i Ringerike kommune i Buskerud.


== Referanser ==
Aleksandr Dmitrijev

For dirigenten med samme navn, se  Aleksandr Dmitrijev (dirigent).Aleksandr Dmitrijev (født 18. februar 1982) er en estisk fotballspiller som spiller for Gomel. Han har tidligere spilt i Hønefoss, Tallinn JK og Levadia Tallinn. Han har 52 A-landskamper for Estland (per 9. mars 2010).


== Referanser ==


== Eksterne lenker ==
(en) Aleksandr Dmitrijev – FIFA 
(en) Aleksandr Dmitrijev – UEFA 
(en) Aleksandr Dmitrijev – Transfermarkt 
(en) Aleksandr Dmitrijev – national-football-teams.com 
(en) Aleksandr Dmitrijev – WorldFootball.net 
(en) Aleksandr Dmitrijev – FootballDatabase.eu 
(en) Aleksandr Dmitrijev – Soccerway 
(en) Aleksandr Dmitrijev – EU-Football.info 
(en) Aleksandr Dmitrijev – Estlands fotballforbund 
(en) Aleksandr Dmitrijev – FBref
Bristol F.2

Bristol F.2 er et britisk to-seters jagerfly og rekognoseringsfly, også kjent uformelt som «Bristol Fighter» og «Brisfit».
Bristol F.2A ble levert til Royal Flying Corps i desember 1916 og hadde sin ilddåp under slaget om Arras 5. april 1917. Erfaringene med F.2A var skuffende til å begynne med, men mest på grunn av bruk av taktikker som ikke var tilpasset den nye flytypen og etterhvert som man lærte seg å bruke flyet riktig ble erfaringene mer positive.
I alt ble 50 F.2A produsert før den forbedrede varianten F.2B ble introdusert. Denne innførte en rekke små forbedringer inkludert et modifisert skrog som gav bedre sikt, større drivstofftank og større ammunisjonskapasitet. F.2B ble levert fra 13. april 1917.
Etter den første verdenskrig ble F.2B fortsatt brukt av Royal Air Force i mange år. F.2B ble også solgt til flyvåpen i en rekke andre land og var i bruk med Royal New Zealand Air Force helt frem til 1938.


== Spesifikasjoner ==


== Kilder ==
BAE Systems - Heritage: Bristol F2B Fighter Besøkt 18. oktober 2018
Sigmund Grøterud

Sigmund Grøterud (født 23. desember 1981) er en norsk fotballspiller som spiller for Modum FK. Han kom til HBK før 2008-sesongen fra Åmot IF. Tidligere har han også spilt for Sigdal FK. Grøterud var toppscorer i sin siste sesong for Åmot IF. Etter 2009-sesongen gikk han fra Hønefoss til Modum.


== Referanser ==


== Eksterne lenker ==
(en) Sigmund Grøterud – Transfermarkt 
Spillerpresentasjon på Hønefoss BKs hjemmesider
Charles Rouxel

Charles Rouxel, også kalt Charly Rouxel, (født 6. april 1948 i Manche, Frankrike) er en tidligere fransk landeveissyklist.
Han syklet profesjonelt for sykkellaget Saint-Hilaire-du-Harcouët fra 1970 til 1979, og deltok seks ganger i Tour de France. Hans beste sammenlagtresultat kom i 1978, da han ble nummer 33.
Rouxel vant også den aller første utgaven av Tour Méditerranéen i 1974, og kom på 5.-plass i sykkel-VM i 1978.


== Eksterne lenker ==
(en) Charles Rouxel – ProCyclingStats 
(en) Charles Rouxel – Cycling Archives
Tor Øyvind Hovda

Tor Øyvind Stensæter Hovda (født 24. september 1989 i Ringerike) er en norsk tidligere fotballspiller.


== Karriere ==
Hovda startet karrieren i Heradsbygda IL, og ble etterhvert en del av Hønefoss BKs juniorlag. I 2007 ble han hentet til førstelagstroppen, og han fikk sin debut i Adeccoligaen 28. oktober 2007, da Hønefoss BK slo Skeid Fotball 3–0 på bortebane. Hovda spilte første kamp i Tippeligaen 14. mars 2010, i det som ble et 0–2-tap borte mot Tromsø IL.Det ble 18. desember 2013 kjent at Hovda ville forlate Hønefoss BK til fordel for Allsvenskan-klubben Kalmar FF. Den 17. juli 2015 ble det kjent at Hovda var lånt ut til Allsvenskan-konkurrent Åtvidabergs FF ut året.


== Referanser ==


== Eksterne lenker ==
(en) Tor Øyvind Hovda – Transfermarkt 
(en) Tor Øyvind Hovda – Soccerway 
(en) Tor Øyvind Hovda – FBref 
«Tor Øyvind Stensæter Hovda», profil på NFFs hjemmeside
«Tor Øyvind Hovda», profil på Åtvidabergs FFs hjemmeside (sv)
Oakwood University

Oakwood University   (fram til desember 2007 kalt Oakwood College) er et privat, Syvendedags-adventistisk universitet i Huntsville i delstaten Alabama, USA. Det ble opprettet i 1896 som Oakwood Industrial School – et historisk svart college, og ble college i 1944. Oakwood har hatt rett til å tildele bachelor-grader siden 1945, og mastergrader siden universitetsstatusen ble gitt i 2007.
fagdisiplinen er typisk liberal arts-inspirert, med kvalitativt gode studier for forberedelse til medisinstudium. Undervisningen har en gjennomgående adventistisk, kristen formålsparagraf.
Ved universitetet var det 1 771 studenter og 178 vitenskapelig ansatte i 2006, og samme året var skolepengene US$ 12 668 for studenter folkeregistrert i USA. Studiene gis opp til mastergradsnivå. Den faglige kvaliteten regnes for å være god og når ganske høyt opp i eksterne rangeringer.


== Eksterne lenker ==
(en) Offisielt nettsted 
(en) Oakwood University – kategori av bilder, video eller lyd på Commons
Jardin de Cactus

Jardin de Cactus er en kjent park som ligger like nord for Guatiza på Lanzarote, Spania. Parken inneholder over 5000 kaktusplanter fordelt på over 1400 arter fra hele verden. Parken er en unik severdighet som er laget etter ideene til multikunstneren César Manrique. Parken ligger i et område som ble grav ut av bøndene rundt 1850. De fjernet store mengder lavagrus med bare hendene og transporterte grusen bort med esel. Lavagrusen ble brukt til å dekke jorden slik at den ble beskyttet mot tørke.


== Kilder ==
www.lanzaroteguidebook.com om Jardin de Cactus
Nestorianisme

Nestorianismen er en kristologisk lære oppkalt etter Nestorius, patriark av Konstantinopel fra 428 til 431. Nestorios ble lyst i bann som kjetter på konsilet i Efesos i 431, men har ifølge senere oppfatninger aldri stått inne for det synet som konsilet tilla ham. Han fikk aldri noen særlig tilhengere innen Europa eller Det bysantinske rike. Østens kirke forkastet derimot konsilet, og noen elementer av nestorianismen fikk en viss utbredelse i Asia.


== Om læren ==

Under de kristologiske diskusjoner på 400-tallet var det som ble kalt nestorianismen motpolen til monofysittismen.
Ettertiden kjenner nestorianismen primært fra anatemaet Kyrill av Alexandria og konsilet i Efesos rettet mot den. Hovedpunktet i den nestorianske lære skal ha vært at Jesus Kristus var to personer og to naturer: én person med en guddommelig natur, og én person med en menneskelig natur. Hvert av den inkarnerte Kristi attributter, og hver av hans gjerninger, kan dermed tilordnes den ene eller eller den andre av disse personer. Begge personer er kun sammenknyttet ved et kjærlighetens bånd.


== Lærens autentisitet ==
Senere forskning har trukket i tvil om Nestorios selv eller hans tilhengere fra den antiokiske skole faktisk innestod for en slik lære. Det som ligger bak kan blant annet ha vært mislykkede teologiske formuleringsforsøk. Noen av disse ble diskutert og plukket fra hverandre under konsilet i Khalkedon i 451. Et problem var at Nestorios hadde avvist uttrykket Theotokos («gudeføderske») om jomfru Maria, hvilket kan ha sin årsak i at uttrykket også ble brukt i hedensk sammenheng. Han kan derfor ha ment at det var bedre å tale om Maria som «kristusføderske».
Kirken i perserriket, Østens assyriske kirke, nektet å være med på noen fordømmelse av Nestorios som kjetter, fordi den mente at kritikken mot Nestorios var konstruert. Det førte til at denne kirken fikk tilnavnet «nestoriansk» i Vesten, for å skille den fra andre orientalske kirker. Enkelte av kirkens representanter, f.eks. Barsauma av Nisibis (400–495), så seg riktignok politisk tjent med å fronte deler av Nestorios' lære fordi dette økte akseptansen for Østens kirke hos de persiske makthaverne. Mange av Nestorios' tilhengere søkte også tilflukt i perserriket. Men kirken har aldri akseptert læren om Kristi to personer. Mange av kirkens ledere fra senantikken til i dag har sågar eksplisitt tilbakevist den.
Alabama Agricultural and Mechanical University

Alabama Agricultural and Mechanical University   er et delstateid universitet i Huntsville i delstaten Alabama, USA. Det ble opprettet i 1875 som Colored Normal School at Huntsville – et historisk svart college, og ble et land-grant-college fra 1891. 
Initiativtaker til grunnleggelsen var den svarte juristen William Hooper Councill. Det ble tidlig utviklet kooperativt formidlingssenter under Smith-Lever Act, og industrielle og landbruksvitenskapelige fag var lenge enerådende. Collegestatusen og -navnet ble gitt i 1949, og universitetsstatus i 1969. 
Ved universitetet var det 6.076 studenter og 391 vitenskapelig ansatte i 2006, og samme året var skolepengene US$ 3.900 for studenter folkeregistrert i Alabama. Studiene gis opp til doktorgradsnivå. 


== Eksterne lenker ==
(en) Offisielt nettsted 
(en) Alabama A&M University – kategori av bilder, video eller lyd på Commons
Edward Rutledge

Edward Rutledge (født 23. november  1749, død 23. januar 1800), var en amerikansk politiker.
Han var den yngste som signerte uavhengighetserklæringen i USA. Han var da 26 år gammel. Han ble senere guvernør i Sør-Carolina.


== Referanser ==


== Eksterne lenker ==
(en) Edward Rutledge – kategori av bilder, video eller lyd på Commons 
(en) Edward Rutledge hos Amerikas forente staters kongress' biografiske kartotek 
(en) Edward Rutledge hos American National Biography
Det engelske frihetsbrev av 1100

Den engelske frihetsbrev av 1100, «Charter of Liberties», også kalt for kroningscharteret, var et skrevet charter eller kunngjøring av Henrik I av England som ble utstedt ved hans kroning som engelsk konge i 1100. Det knyttet kongen til bestemte lover i henhold til behandlingen av geistlige og adelen. Frihetsbrevet er betraktet som en milepæl i engelsk historie og en forløper til Magna Carta.
Dokumentet adresserte visse overtredelser og maktmisbruk som hans forgjenger, broren Vilhelm Rufus, hadde gjort seg skyldig i, som overbeskatning av baronene, misbruk i utnevnelsen av biskoper i kirken, og praktisering av simoni (kjøpe seg posisjoner i kirken) og pluralisme.
Hvorfor Henrik I av ville inngå en avtale som minsket monarkiets makt må ses i lys av broren Vilhelm Rufus' mystiske død. Henrik hadde behov for hurtig å sikre seg kirken og adelens støtte til å bli kronet som Englands konge da hans eldre bror Robert Curthose, hertug av Normandie, hadde førsterett til tronen, men broren var i øyeblikket på korstog.
Samtidig hadde Henrik åpenbart ingen interesse i å håndheve avtalen. Straks makten var sikret innenlands gikk han i konflikt med erkebiskop Anselm av Canterbury på nettopp retten til å utnevne geistlige, kirken eller kongen. Saken ble først løst da paven lyste Henrik i bann og et kompromiss ble inngått. Generelt ignorerte de engelske monarkene frihetsbrevet helt fra til 1213 da erkebiskop Stephen Langton minnet adelen på om at deres rettigheter hadde blitt garantert et århundre tidligere i Henriks frihetsbrev.


== Eksterne lenker ==
Teksten til frihetsbrevet (engelsk)
Kommentert tekst (engelsk)
Introduksjonsordningen

Introduksjonsordningen er en lovfestet ordning som skal bidra til en lettere og raskere integrering av nyankomne innvandrere til det norske samfunnet. Loven ble innført som en frivillig ordning 1. september 2003 og ble påbudt 1. august 2004. Det vil si at alle kommuner som sier ja til å ta i mot flyktninger er forpliktet å tilby introduksjonsprogram. 
Flyktninger som deltar i ordningen får introduksjonsstønad. Per 1. juni 2012 vil de da motta 2G (164 244 kroner i året) eller 13 687 kroner brutto hver måned. Summen skal da dekke samtlige utgifter, fra bolig, mat og fritidsaktiviteter. Alle som er eldre enn 25 år vil motta 2G, mens de som er yngre enn 25 år mottar 2/3 av beløpet. Dersom man selv ikke sørger for oppfølging av ordningen, eksempelvis undervisningen, faller stønaden bort.


== Se også ==
«Ny sjanse»
Introduksjonsloven


== Eksterne lenker ==
Introduksjonsloven med forskrifter, merknader og kommentarer